**SENIORIAPTEEKKARIT RY JÄSENTIEDOTE 7/2022 15.12.2022**

**Tämän jäsentiedotteen aiheet:**

1. Puheenjohtajien tervehdykset
2. Hallitus vuonna 2023
3. Syyskokouksen tiimoilta
4. Kevätkokous 2023
5. Matkat
6. Jäsenmaksut
7. Liite: Kestävän farmasian professuuri
8. **PUHEENJOHTAJIEN TERVEHDYKSET**

**Hyvät Seniori-kollegat**

Aikansa kutakin – niin se 4 vuotta Senioriapteekkarit ry:n puheenjohtajana on vierähtänyt ja varsin nopeasti onkin vierähtänyt. Kun minut syyskokouksessa 2018 valittiin tähän tehtävään, oli maailma vielä tolpillaan ja vielä vuoden 2019 saimme nauttia normaaliajoista mitä tuli kokousten ja juhlien pitoon. Myös kevätkokousta vuonna 2020 vietettiin Turussa suunnitelmien mukaan, vaikka koronapilvet jo leijuivat taivaanrannassa.

Koronan muuttaessa maailmaa, jouduimme mekin siirtymään yhteyksien luomisessa ja kokousten pidossa virtuaaliseen maailmaan. Jouduimme myös ensin siirtämään ja sitten kokonaan perumaan jo melkein valmiiksi suunnitellun yhdistyksen 25-vuotisjuhlan v. 2020. Ehkä vuonna 2025 pääsemme juhlistamaan yhdistyksen 30-vuotisjuhlia. Koronan osalta tänä kesänä poistettiin kaikki korona-ajan rajoitukset, mutta sitä ennen tämän vuoden helmikuussa koettiin maailmanrauhan rikkoontuminen Venäjän hyökätessä Ukrainaan – ja tilanne jatkuu edelleen. Niin maailma muuttuu.

Me senioriapteekkarit saimme kuitenkin viettää syyskokousta mukavissa merkeissä Helsingissä Radisson Blu Royal-hotellissa 3.11.2022, siitä tarkemmin jäljempänä. Syyskokous kutsui kunniapuheenjohtajaksi Leena Nummelan sekä kunniajäseneksi Jussi Iivarin. Yhdistyksen uudeksi puheenjohtajaksi valittiin Eeva Teräsalmi ja uusiksi jäseniksi Hannele Kerko, Sinikka Kesseli-Pulkkinen sekä Tarja Kopra. Onnittelut heille ja työniloa uusissa tehtävissään.

Kiitän koko hallitusta sekä myös entisiä hallituksen jäseniä hyvästä yhteistyöstä ja aktiivisuudesta puheenjohtajakaudellani. Suuri kiitos myös kaikille yhdistyksemme jäsenille, jotka koronarajoituksista huolimatta ovat jaksaneet olla mukana yhdistyksen toiminnassa.

**Rauhaisaa Joulua ja Hyvää Uutta Vuotta!**

**Terveisin
Tapio Rytilä**

**Tervehdys uudelta puheenjohtajalta**

Kiitän luottamuksesta yhdistyksen jäseniä valinnastani uudeksi puheenjohtajaksi. Olen Eeva Teräsalmi ja toiminut apteekkarina Virkkalassa ja Nurmijärvellä ennen eläköitymistäni tammikuussa tänä vuonna. Ennen apteekkariaikaa toimin Apteekkariliitossa asiantuntijaproviisorina sekä farmaseuttisena johtajana. Apteekkariaikanani olen ollut myös SAL:n hallituksen jäsen ja varapuheenjohtaja sekä FIP:n hallituksen jäsen. Nykyään kuulun FIP:n säätiön hallitukseen ja hoidan Pharmabridge vaihto-ohjelmaa. Toimin myös Helsingin yliopiston farmasian tiedekunnan yhteiskunnallisen vuorovaikutuksen toimikunnan jäsenenä ja tiedekunnan GG-hankkeessa.

On suuri ilo päästä vetämään Senioriapteekkareiden toimintaa. Vaikka aktiivinen työura onkin meillä jo takana, voimme varmasti tukea ja auttaa hienon ammattimme kehitystä. Voimme myös omalta osaltamme vaikuttaa siihen, että lainsäädännöllä mahdollistetaan apteekkien toiminta suomalaisten terveyden parhaaksi ja että apteekkien työn merkitys ymmärretään nykyistä paremmin.

Senioriapteekkareiden toiminta on vakiintunut toimintavuosien aikana. Kiitän siitä edeltäjiäni ja lupaan tehdä parhaani, jotta ohjelma jatkossakin vastaa jäsenkunnan tarpeita ja haluja.

***Eeva***

1. **HALLITUS VUONNA 2023**

Syyskokouksessa 3.11.2022 valittiin hallituksen uudeksi puheenjohtajaksi **Eeva Teräsalmi**.

Erovuoroisten hallituksen jäsenten Olli Tuomaalan, Ritva Ortamalan sekä Taije Juntusen tilalle hallitukseen valittiin uusiksi jäseniksi Hannele Kerko, Sinikka Kesseli-Pulkkinen sekä Tarja Kopra.

Hallituksen jäsenten tehtävät on jaettu seuraavasti:

**Irene Soinio-Laaksonen** varapuheenjohtaja ja varainhoitaja

**Silja Kyllönen** sihteeri ja nettivastaava

**Timo Oittinen** matkavastaava

**Bengt Mattila** ohjelmatoimikunnan jäsen ja arkistovastaava

**Riitta Lindroos** ohjelmatoimikunnan puheenjohtaja

**Sinikka Kesseli-Pulkkinen** ohjelmatoimikunnan jäsen

**Tarja Kopra** ohjelmatoimikunnan jäsen

**Hannele Kerko** jäsensihteeri

Hallituksen jäsenten yhteystiedot löytyvät yhdistyksen nettisivuilta [www.senioriapteekkarit.fi](http://www.senioriapteekkarit.fi) hallitus välilehden kohdalta.

1. **SYYSKOKOUKSEN TIIMOILTA**

Saimme viettää mukavan syyskokouksen Radisson Blu Royal Helsinki hotellissa 3.11.2022. Varsinaiseen kokoukseen osallistui 67 yhdistyksen jäsentä ja lounaalle sekä esitelmiä kuuntelemaan myös 12 avecia. Kokouksen päätyttyä SAL:n viestintäjohtaja Erki Kostiainen kertoi apteekkialan ajankohtaisista asioista sekä valtiotieteiden tohtori, sotahistorian dosentti Martti Turtola piti esitelmän aiheesta ” Suomi, demokratian ihme maailmansotien välillä 1917-1939”. Iltajuhlan osallistujamäärä oli 57 henkilöä. Iltajuhlassa meitä viihdytti näyttelijä Jukka Puotila. Perjantaina 4.11.2022 vierailimme ensin tutustumassa Farmasian tiedekuntaan Viikissä sekä sen jälkeen SAL:n uusiin tiloihin Vallilassa, Elimäenkatu 5 Erkki Kostiaisen opastuksella.

Farmasian tiedekunnassa saimme kuulla lyhyiden luentojen muodossa:

- monitieteellisyydestä farmaseuttisessa tutkimuksessa

- farmasian digitalisaatiohankkeista

- farmasian kestävyyshankkeista sekä

- kestävän farmasian professuurin tilanteesta

Luennot olivat erittäin mielenkiintoisia ja useampikin meistä senioreista kaipaili tilaisuuden jälkeen tarkempaa tietoa Kestävän farmasian professuuri-hankkeesta sekä mahdollisuudesta tukea hanketta lahjoituksella. Sihteerin ominaisuudessa otin tilaisuuden jälkeen yhteyttä dekaani Jari Yli-Kauhaluomaan sekä yhteyspäällikkö Arja Kososeen, kiitin tilaisuudesta sekä pyysin lyhyen kirjallisen tiedotteen asiasta. Tiedote on tämän jäsentiedotteen liitteenä, mikäli joku haluaa tukea hanketta, vaikka pienelläkin summalla.

Viimeisenä ohjelmanumerona syyskokouksessa oli Kansallisteatterin 150-vuotisjuhlanäytelmä ”Ensimmäinen tasavalta”, joka oli jo toteutuksellaan jotain ihan uutta ja muutoinkin erittäin viihdyttävä aihepiirin vakavuudesta huolimatta.

1. **KEVÄTKOKOUS 2023**

Kevätkokous pidetään Tampereella keskiviikkona 15.3.2023. Kokouspaikkana on aivan kaupungin keskustassa sijaitseva hotelli Lapland Hotels Arena, osoitteessa Ratapihankatu 54. Tarkempaa tietoa kevätkokouksen ohjelmasta sekä ilmoittautumisohjeet hintatietoineen (sitova ilmoittautuminen) lähetetään tammikuussa 2023.

1. **MATKAT**

Kevään 2023 matkat suuntautuvat Ranskan Lyon’iin taidehistorioitsija Liisa Väisäsen opastuksella. Matkoja järjestetään kaksi, ensimmäinen 12. - 16.4.2023 ja toinen 10. - 14.5.2023. Väisäsen matkat ovat olleet aiemmin hyvin suosittuja, joten kannattaa toimia pian sen jälkeen, kun matkatoimisto lähettää matkatarjoukset suoraan sähköposteihinne, jos mielii mukaan. Aiemman käytännön mukaan avecit ovat tervetulleita mukaan matkoillemme. Syksyksi 2023 suunnitellaan matkaa Skotlantiin.

1. **JÄSENMAKSUT**

Syyskokous päätti v. 2023 jäsenmaksun suuruudeksi 50,- euroa ja jäsenmaksun eräpäiväksi 28.2.2023. Jäsenmaksun maksutiedot pyritään jatkossa lähettämään vain niille, jotka ovat jäsenmaksuvelvollisia. Suurin osa yhdistyksen jäsenistä on 14.3.2019 mennessä maksanut ns. ainaisjäsenmaksun, eivätkä he maksa vuosittaista jäsenmaksua ennen kuin se heille vuoden 2029 syyskokouksessa määrätään.

***Rauhaisaa joulunaikaa!***

Senioriapteekkarit ry:n hallitus

psta Silja Kyllönen, sihteeri

040-512 8429 silja.kyllonen@salnet.fi

1. **Liite: Kestävän farmasian professuuri**



**Lahjakirja**

Vähintään 850 euron lahjoituksista tarvitsemme lahjoittajan allekirjoittaman lahjakirjan. Voimme lähettää sen suoraan lahjoittajan sähköpostiin tai sen voi tulostaa itse verkkosivuiltamme. Voimme myös lahjoittajan niin toivoessa lähettää lahjakirjan paperisena kotiin täytettäväksi palautuskuoren kera.

**Tervetuloa lahjoittajayhteisö Kirahviklubiin**

Kirahviklubi on rehtorin ja kanslerin isännöimä lahjoittajayhteisö, jossa lahjoittajat, tutkijat ja opiskelijat kohtaavat. Klubin jäseneksi kutsutaan kaikki vähintään 1000 euroa lahjoittaneet.

Kirahviklubin ajankohtaiset keskustelutilaisuudet ja tiedevierailut kertovat tieteestä syntyvistä innovaatioista ja tuoreimmista tutkimustuloksista. Samalla lahjoittajat voivat seurata lahjoitusvarojen käyttöä ja niiden merkitystä tutkimuksen ja opintojen tukena. Kirahviklubilaiset ovat tervetulleita myös Helsingin yliopiston ajankohtaistapahtumiin ja muihin tilaisuuksiin.

Kirahviklubi on saanut nimensä Kirahvi-korttelista, jossa yliopiston päärakennus sijaitsee.

Toivotamme kaikille Senioriapteekkari ry:n jäsenille hyvää alkavaa joulun aikaa ja onnea vuodelle 2023.

Jari Yli-Kauhaluoma Arja Kosonen

Dekaani, Farmasian tiedekunta Yhteispäällikkö, Yhteiskuntasuhteet

jari.yli-kauhaluoma@helsinki.fi arja.kosonen@helsinki.fi

p. 029 415 9170 p. 050 4647 353